Въпрос:

Във файл 20191107\_150054 – 1:27:00 : Обяснява се ситуация, в която се издава КБ в ТО, в който има само ФУ и след това се генерира фактура от друг ТО ( счетоводство ). НАП казват, че за тях няма проблем това да се случва, а вас ви върнаха при декларирането на СУПТО за подобна функционалност. Дали това не означава, че в НЕСУПТО режим това би било позволено като действие. Знаеш, че това е честа практика в счетоводните къщи, а и не само и ми е интересно дали ще има промяна.

Отговор:

Ще коментирам въпроса на обучението. Промяна няма да има.

Ако изслушаш добре записа тъпотията е голяма.

ТО с ФУ издава ФБ и получава плащане. Счетоводната къща издава фактура в 5 дневен срок, но не получава никакви плащания (?????) (къде се счита, че се получават банковите плащания ????) в този случай софтуера на счетоводната къща НЕ Е СУПТО.

Веднага след това хипотеза Счетоводната къща издава фактурата преди да е получено плащането и след това се издава ФБ от ФУ в друг търговски обект, е тогава вече софтуера на счетоводната къща Е СУБТО.

Освен това как целият този отговор се вързва с дефиницията за СУБТО:

ЗДДС ДР т. 84 "Софтуер за управление на продажби в търговски обект" е всеки софтуер или модул от софтуер,

независимо от технологиите за реализацията му, **използван за обработка на информация за извършване**

**на продажби на стоки и/или услуги в търговски обект, за които е налице задължение за издаване на фискален бон**.

Наредба Н-18 т. 19. (нова – ДВ, бр. 80 от 2018 г.) "управление на продажбите" чрез използване на

софтуер за управление на продажбите в търговски обект е процес по автоматизирана обработка

на информация за извършване на продажби на стоки или услуги, включващ проследяване

на движението на стоките или изпълнението на услугите от заявяването

им до тяхното предоставяне и/или извършване на плащане;

Не ти ли се струва малко тъп отговора???? Как ние да разберем, дали е получено плащането предварително и въобще как да разберем в даден обект получават ли се плащания или не. Все пак санкциите не са само за лицата, но и за нас като производител.

Категорично ни отказаха „в брой с предварително издаден ФБ“

Това което мога да кажа всяко лице да си прецени нещата СУБТО или Не-СУБТО.

Начин на плащане не е задължителен реквизит по ЗДДС. Некоректен реквизит на данъчен документ не прави документа или сделката невалидна, стига да има други документи, документиращи фактите и обстоятелствата по сделката.

В Не-СУБТО версията има предвидено да не се посочва Начин на плащане в/у издавания документ.